КОМИ РЕСПУБЛИКАСА ТАРИФ СЛУЖБАЛÖН

ТШÖКТÖД

**«Гражданалöн запросъяс серти архивнöй документъяс сетöм кузя канму услугаяс сетан административнöй регламент вынсьöдöм йылысь» Коми Республикаса тариф службалöн 2010 во кöч тöлысь 24 лунся 61-ОД №-а тшöктöдö вежсьöмъяс пыртöм йылысь**

Пыртны «Гражданалöн запросъяс серти архивнöй документъяс сетöм кузя канму услугаяс сетан административнöй регламент вынсьöдöм йылысь» Коми Республикаса тариф службалöн 2010 во кöч тöлысь 24 лунся 61-ОД №-а тшöктöдö татшöм вежсьöмъяс:

Гражданалöн запросъяс серти архивнöй документъяс сетöм кузя канму услугаяс сетан административнöй регламентын, мый вынсьöдöма тшöктöдöн (содтöд):

1. 3 пунктö содтыны татшöм 3.4 пункт:

«3.4. Юöр босьтöм могысь канму услуга сетан жырйын пуктöма юöртан стенд, кöнi гижöма татшöм юöр:

Административнöй регламент;

гражданöс примитан график;

канму услуга сетысь чина йöзлöн овъяс, нимъяс, вичьяс;

Коми Республикаса тариф службалöн инпасъяс (пошта, электроннöй), телефонъяс да уджалан кад;

канму услуга сетöм вылö колана документ лыддьöг;

гижöмöн запрос (шыöдчöм) гижан образец.»;

2. 8.1. пункт гижны тадзи:

«8.1. Гижöмöн запросъяс серти, сы лыдын электроннöй документöн, вочакывсö мöдöдöны запрос пасъян лунсянь 30 лунысь оз дырджык кадö.»;

3. 9 пунктын:

а) мöд абзацын «Россия Федерацияса Оланподув» кывъяс бöрын содтыны «(Россия Федерацияса оланпастэчас собрание, 2009, 4 №, 445 ст.)»;

б) коймöд абзацын «Россия Федерацияын делö» кывъяс бöрын содтыны «(Россия Федерацияса оланпастэчас собрание, 2004 во йирым тöлысь 25 лун, 43 №, 4169 ст.)»;

в) нёльöд абзацын «Россия Федерацияса гражданалöн шыöдчöмъяс» кывъяс бöрын содтыны «(Россия Федерацияса оланпастэчас собрание, 2006 во ода-кора тöлысь 08 лун, 19 №, 2060 ст.)»;

г) витöд абзацын «Персональнöй юöр йылысь» кывъяс бöрын содтыны «(Россия Федерацияса оланпастэчас собрание, 2006 во сора тöлысь 31 лун, 31 № (1 ю.), 3451 ст.)»;

д) квайтöд абзацын «да юöр дорйöм» кывъяс бöрын содтыны «(Россия Федерацияса оланпастэчас собрание, 2006 во сора тöлысь 31 лун, 31 № (1 ю.), 3448 ст.)»;

е) сизимöд абзац киритны;

ж) 9 пунктса кöкъямысöд абзацын «Коми Республикаын шыöдчöмъяс вылö» кывъяс бöрын содтыны «(Россия Федерацияса оланпастэчас собрание, 2004 во йирым тöлысь 25 лун, 43 №, 4169 ст.)»;

4. 19.2 пункт гижны тадзи:

«19.2. Чина мортöс, кодi кывкутö запрос водзвыв видлалöм вöсна (водзö – кывкутысь чина морт), урчитö Службалöн юкöнса начальник Службаса юкöнö запрос мöдöдан лунö.»;

5. 19.3 пунктса 3 подпункт киритны;

6. 19.5 пункт киритны;

7. 19.6 – 19.11 пунктъяс лöсялöмöн лыддьыны 19.5 – 19.10 пунктъясöн;

8. 19.6 пункт гижны тадзи:

«19.6 Сэтшöм случай дырйи, кор запрос лöсялö тайö Административнöй регламентöн урчитöм корöмъяслы, сэки кывкутысь чина морт Службаса юкöнö запрос воан лунсянь 15 лунысь оз дырджык дасьтö архивнöй справкалысь, архивнöй копиялысь либö архивнöй выпискалысь бала.»;

9. 20.1 пункт гижны тадзи:

«20.1. Административнöй процедура заводитчöм вылö подулöн лоö архивнöй справкалöн, архивнöй копиялöн либö архивнöй выпискалöн дасьтöм бала.

Архивнöй справкалысь, архивнöй копиялысь либö архивнöй выпискалысь баласö запрос пасъян лунсянь 25 лунысь оз сёрджык сетöны Службаса юрнуöдысьлы кырымалöм вылö Службалöн юкöнса начальниккöд да Службаса юрнуöдысьöс вежыськöд, кодi координируйтö да видзöдö Службалöн юкöнса удж бöрся, сöгласуйтöмöн.»;

10. 20.2 пункт гижны тадзи:

«20.2. Службаса юрнуöдысьöн кырымалöм архивнöй справкаяссö, архивнöй копияяссö, архивнö­й выпискаяссö запрос пасъян кадпассянь 30 лунысь оз сёрджык сетöны:

1) шыöдчысьяслы расписка улö сiйöс эскöдысь документ сетöм дырйи;

2) пошта пыр сетöм йылысь юöртöмöн;

3) мукöд йöзлы колана ногöн оформитöм эсканпас сетöм дырйи.»;

11. Гражданалöн запросъяс серти архивнöй документъяс сетöм кузя канму услугаяс сетан административнöй регламент дорö содтöдсö гижны тайö тшöктöд дорö содтöд серти.

**Юрнуöдысьлысь могъяс олöмö пöртысь И.Е.Перваков**

Сыктывкар

2011 вося рака тöлысь 14 лун

18-ОД

Коми Республикаса

тариф службалöн

2011 во рака тöлысь 14 лунся

18-ОД №-а тшöктöд дорö

содтöд

«Гражданалöн запросъяс серти

архивнöй документъяс сетöм кузя

канму услугаяс сетан

административнöй регламент дорö

1 №-а содтöд

ГРАЖДАНАЛÖН ЗАПРОСЪЯС СЕРТИ АРХИВНÖЙ ДОКУМЕНТЪЯС СЕТÖМ КУЗЯ КАНМУ УСЛУГАЯС СЕТАН АДМИНИСТРАТИВНÖЙ РЕГЛАМЕНТЛÖН СЬÖРСЬÖН-БÖРСЬÖН МУНАН БЛОК-СХЕМА

|  |  |  |
| --- | --- | --- |
|  | Запрос да сыкöд пуктöм материалъяс воöм |  |
|  | Запрос да сыкöд пуктöм материалъяс примитöм, пасйöм, найöс Службаса юöртан да аналитика юкöнö водзвыв видлалöм вылö мöдöдöм  | Службаын архивнöй документъясыс абуöсь либö запросын эмöсь юалöмъяс, мый оз пыр Служба компетенцияö |
|  | Водзвыв видлалöм |
| Административнöй регламентлöн 11.1 да 11.2 пунктъясын индöм корöмъяслы запрослысь лöсявтöмлунсö урчитöм, подувъяс, мыйяс дырйи запрос серти вочакывсö оз сетны, мый индöма Административнöй регламентлöн 13 пунктын | Оланпастэчаслöн корöмъяслы запрослысь лöсяланлунсö урчитöм да эм-ö Службаын корöм став документыс | Лöсялана органъясö либö чина йöзлы, кодъяслöн компетенцияö пырö решитны запросын индöм юалöмъяссö, запрос мöдöдöм йылысь шыöдчысьлы юöртöм |
| Архивнöй справка, архивнöй копия либö архивнöй выписка сетöм |
| Запрос вылö вочавидзтöм йылысь шыöдчысьлы юöртöм |

Вуджöдiс Кузнецова Н.А., 4 470 пас